**ОТЧЕТ**

**ЗА ИЗПЪЛНЕНИЕ НА ПЛАН ЗА РАЗВИТИЕ НА СОЦИАЛНИТЕ УСЛУГИ**

 **В ОБЩИНА ГАБРОВО ЗА 2024 ГОДИНА**

**1.Социални услуги за деца и младежи, финансирани от държавния бюджет**

1.1 **Дневен център за деца и младежи с увреждания** - социална услуга в общността, която предоставя ежедневни рехабилитационни, педагогически, логопедични, психологически и др. дейности, в зависимост от индивидуалните потребности на потребителите. Услугата е възложена за управление на Фондация “Грижи за деца с увреждания*“.*

Общ брой потребители през 2024 г. -71 потребители.

Брой на потребителите по видове услуги по чл.15 от ЗСУ:

* Дневна грижа – 22;
* Терапия и рехабилитация – 53;
* Информиране и консултиране – 45;
* Застъпничество и посредничество – 17;
* Обучение за придобиване на умения – 22;
* Подкрепа за придобиване на трудови умения – 10

Успешно са приключили случаите на 18 потребители.

Числеността на персонала на услугата е 18,2 щ.бр.

**1.2 Дневен център за деца с увреждания** – социална услуга в общността за деца на възраст до 18 г. с различни видове увреждания или изоставане в някоя от областите на развитие, с физически и/или психически увреждания и нуждаещи се от ежедневна рехабилитация, физиотерапия и психотерапевтична подкрепа. Услугата се управлява от Община Габрово.

През 2024г. през социална услуга са преминали 46 деца, които са ползвали услугите:

* дневна грижа – 8;
* информиране и консултиране – 27;
* терапия и рехабилитация – 36;
* обучение за придобиване на умения – 8

Успешно са приключили 6 случаи.

Числеността на персонала на услугата е 10,5 щ.бр.

**1.3 Център за социална рехабилитация и интеграция за деца от аутистичния спектър „Келер“**- социална услуга в общността. Предоставя психологическа, логопедична и педагогическа подкрепа на деца с проблеми от аутистичния спектър. Управлява се от Община Габрово.

Общ брой потребители през 2024 г. - 52

Брой на потребителите по видове услуги по чл.15 от ЗСУ:

- информиране и консултиране -7;

- терапия и рехабилитация – 23;

- обучение за придобиване на умения – 20;

- застъпничество и посредничество -2

Успешно приключили случаи – 3 бр.

Числеността на персонала на услугата е 4,5 щ.бр.

**1.4 Център за обществена подкрепа „ИМКА“** - социална услуга в общността за деца и младежи в риск и техните семейства. Осъществява дейности по превенция на риска и превенция на изоставянето. Възложена за управление на Сдружение „ИМКА“ Габрово.

Общият брой случаи за периода 58.

Брой на потребителите по видове услуги по чл.15 от ЗСУ:

* Информиране и консултиране - 48 ;
* Обучение за придобиване на умения - 20 ;
* Терапия - 44 ;

 - Застъпничество и посредничество - 2 ;

 - Общностна работа - 2 .

Успешно са приключили случаи38 случая

Персоналът, предоставящ услугите е 5 щ.бр.

Реализирани инициативи и събития:

* През лятото и есента на 2024 година екипът на ЦОП ИМКА пилотира групова работа: „Деца в конфликт със закона”, която се провежда веднъж месечно. В групата са включени потребители на ЦОП, които имат 2 и повече възпитателни дела от МКБППМН, както и други регистрирани поведенчски прояви.
* Лидерска академия, в която се включиха 20 подрастващи от Габрово, на възраст 13-16 години. Инициативата бе финансирана от програмата на Pepco, със съдействоето на Фондация „Работилница за граждански инициативи”.
* През октомври екипът на ЦОП ИМКА подготви проектно предложение за насърчаване на детското и младежко участие, което в края на декември ще получи финансиране.

 Работно заглавиена проекта: Youth PASS (Система насърчаваща младежкото участие.).

Продължителност : 24 мес.

Проектът има за цел да разработи и тества нов практически подход за засилване на детското и младежко участие в процеса на превенция и в борбата с насилието над деца, чрез обучение и подкрепа за създаване и развитие на младежки екипи, подкрепяни от професионалисти от екипа на ИМКА Габрово и на избрани училища.

* На 20 ноември, по повод отбелязване на 35 годишнината от приемането на Конвенцията за правата на детето на ООН , директорът на ЦОП ИМКА Антоанета Янкабакова получи награда връчена от министъра на труда и социалната политика - почетна грамота за цялостен принос за защита правата на децата в България, заедно с още 34 активисти, представители на граждански организации. Наградата е изключително признание лично за г-жа Янкабакова, за целия екип на ЦОП, както и за Община Габрово.

1.5 **Център за обществена подкрепа „Вяра“** - социална услуга в общността за деца и семейства, с цел предотвратяване на изоставянето на деца в специализирани институции, превенция и корекция на рисковото поведение, превенция от отпадане от училище, превенция на насилието, деинституционализация и реинтеграция на деца в биологичното семейство, консултиране и подкрепа на деца и семейства в риск, оценяване, обучаване и подкрепа на приемни родители и осиновители и др.

Възложена за управление на Сдружение „SOS Детски селища“ България.

Общият брой потребители за периода 338.

Брой на потребителите по видове услуги по чл.15 от ЗСУ:

* Информиране и консултиране - 46 случаи;
* Застъпничество и посредничество- предоставя се в комплекс с останалите социални услуги;
* Общностна работа – 696 потребители ;
* Терапия и рехабилитация - 61 случаи;

 - Обучения за придобиване на умения- 21 случаи.

През 2024 г., 43 са успешно приключените случаи.

Числеността на персонала на услугата е 9 щ.бр.

Център за обществена подкрепа работи активно в различни направления. През годината са реализирани инициативите:

* Пътуващо Ателие „Приказки и игри за доброто в мен“ бе удостоено с призовото трето място на Фестивал за представяне на ефективни социални модели „Пътеводител на доброто- Разград. През тази година изцяло авторските приказки в рими от четири вече са седем на брой. Подготвен е наръчник за специалисти. Децата от предучилищна и начална образователна степен се включват в организираните от екипа тренинги и развиват позитивни нагласи за силата на добрата постъпка. Обхванати са 104 деца от подготвителна и предучилищни групи от ДГ „Дъга“, ДГ „Първи юни“, ДГ „Явор“, ДГ „Слънце“ и ученици от трети клас от VI ОУ „Иван Вазов“. По предложение от АКСУ дейността на пътуващото ателие „Приказки и игри за доброто в мен“ е отличена, като добра практика за високо качество и ефективност и влиза в сборник на добрите практики в социалните услуги.
* Организираната регионална среща „Предизвикателства и нови посоки в приемната грижа“ бе посрещната с широк отзвук в местната общественост с първото по рода си изследване на психо-емоционалния риск на професионалните приемни семейства от област Габрово. Автор на изследването е Димитрина Григорова психолог в ЦОП „Вяра“. Д-р Цветелина Търпоманова и проф. д.р Теодора Тодорова Димитрова от Медицински университет –Варна допълниха изследването с академична експертиза на взаимовръзките в изведените шест проблемни зони. Обобщените предложения за промени в предоставянето на приемната грижа са представени в АКСУ и Община Габрово.
* За първа година екипа на ЦОП „Вяра“ организира целодневна „Лятна академия 2024“ за деца от общността. Предложените занимания от екипа бързо набраха популярност в общността. Сформирани бяха четири групи от по 10 деца на възраст от 6 до 12 години. В Лятната академия се включиха 53 деца.
* През месец декември екипът на ЦОП „Вяра“ организира обучение за осиновители, приемни родители и специалисти на тема „Предизвикателства на осиновяването и приемното родителство“.

**1.6 Звено „Майка и бебе”** - предоставя временно настаняване на бременни жени и майки в риск да изоставят децата си. Услугата е възложена за управление на Сдружение „SOS Детски селища“ България.

Общият брой потребители за периода е 7 лица и деца - 3 бременни и 2 майки с 2 деца.

  Брой на потребителите по видове услуги по чл.15 от ЗСУ:

- Осигуряване на подслон – 7;

- Информиране и консултиране – 5;

- Терапия и рехабилитация(само частта терапия) – 5;

- Обучение в умения – 5;

- Застъпничество и посредничество – 7.

Успешно приключени са 2 случая.

Персоналът на услугата е 5 щ. бр.

През годината екипът организира в град Габрово, Националнасреща на услугите Звено „Майка и бебе“ в България.

**1.7 Центрове за настаняване от семеен тип за деца и младежи с увреждания – 2 бр**. - социална услуга, резидентен тип, с капацитет от по 14 места. Социалните услуги се управляват от Община Габрово.

През 2024 г. в Център за настаняване от семеен тип за деца/младежи с увреждания „Мирни дни“ потребителите на услугата резидентна грижа са **15** деца и младежи.

Успешно приключил е 1 случай**.**

Персоналът е 14,5 щ. бр.

През 2024 г. в Център за настаняване от семеен тип за деца/младежи с увреждания „Хризантема“ потребители на услугата резидентна грижа са 18 деца и младежи.

Успешно приключилите случаи са **4.**

Персоналът е 15 щ. бр.

**1.8 Център за настаняване от семеен тип за деца и младежи с увреждания с потребност от постоянни медицински грижи** – интегрирана здравно-социална услуга, резидентен тип, с капацитет 8 места, за деца и младежи в тежко здравословно състояние с множество увреждания, нуждаещи се от постоянна медицински грижа. Услугата се управлява от Община Габрово.

През 2024г. през интегрираната здравно – социална услуга са преминали 11 деца.

Брой на потребителите по видове услуги по чл.15 от ЗСУ:

1. интегрирана здравно-социална услуга за резидентна грижа за деца с трайни увреждания с потребност от постоянни медицински грижи – 11;

2. информиране и консултиране -11;

3. застъпничество и посредничество – 11;

4. обучение за придобиване на умения – 2.

Успешно са приключили случаите на 2 потребители. Две деца са изведени, поради подобряване и стациониране на здравословното състояние, както и отпадане необходимостта от постоянни медицински грижи. Децата са настанени в Център за настаняване от семеен тип за деца и младежи с увреждания.

Персонал на услугата – 14,5 щатни брой.

**1.9 Център за настаняване от семеен тип за деца без увреждания** - социална услуга от резидентен тип, с капацитет 5 места, за деца без увреждания, лишени от родителска грижа. Услугата е възложена за управление на Сдружение „SOS Детски селища“ България.

Общият брой потребители за периода е **8** деца.

Брой на потребителите по видове услуги от ЗСУ:

* Резидентна грижа – 8;
* Информиране и консултиране - 8;
* Застъпничество и посредничество - 8;
* Обучение в придобиване на умения - 8.

Успешно приключили случаи – 5.

Персонал, предоставящ услугата – 5 щатни бройки.

С оглед прилагане на стандартите на Наредбата за качество, където е регламентиран минимален брой потребители 8 и максимален - 12 лица, в План за развитие на СУ през 2024 година бе заложено да се търси възможност за увеличаване капацитета на услугата до минималния брой. За реализиране на тази цел е необходимо услугата да се пребазира. Сдружение „SOS Детски селища“ България заяви желание в Община Габрово да ремонтира и използва сграда на ул. „Тракия“ № 3. След решение на Общински съвет Габрово е сключен договор и предстои да започнат строителни дейности.

През годината са организирани разнообразни мероприятия:

* През месец април е реализирана инициативата „Елате ни на гости“. Експерти от ОСД на Община Габрово бяха поканени и заедно разговаряхме за живота на напускащите Екатерина Илиева и Мариян Аврамов, както и за живота на всички в и извън услугата.
* Кулинарно събитие със състезателен характер и участници в 5 отбора – Община Габрово, ЦНСТ Габрово, ЦНСТ В. Търново, ЦОП Габрово, пекарна „Светофара“. Участваха още гост - жури Шеф Ивайло Петров и водещ от ДТ „Рачо Стоянов“ Габрово.
* За доброто качество и ефективността на резидентната услуга може да се съди по резултата, а именно: Мариян Аврамов е студент в първи курс в НБУ София, специалност Кино и театрална режисура. След напускане на ЦНСТ, той е подкрепен от Сдружение „SOS Детски селища България“ и Сдружение „Операция Плюшено мече“.

**2. Социални услуги за възрастни и лица с увреждания, финансирани от държавния бюджет**

**2.1 Дневен център за пълнолетни лица с увреждания** - социална услуга в общността, за лица над 18 годишна възраст с интелектуални затруднения. Услугата е възложена за управление на Сдружение “Бъдеще и закрила за лица с интелектуални затруднения*”.*

Общият брой потребители за периода е 31, от които :

* Информиране и консултиране- 24;
* Застъпничество и посредничество -24;
* Терапия и рехабилитация- 30;
* Обучение за придобиване на умения – 30;
* Подкрепа за придобиване на трудови умения-24;
* Дневна грижа- 24.

Успешно приключил е 1 случай.

Персоналът, предоставящ услугата е 11 щатни бройки.

**2.2 Център за социална рехабилитация и интеграция** - социална услуга в общността, за лица с различни по вид и степен увреждания. Услугата включва разнообразни консултативни, терапевтични и рехабилитационни дейности. Възложена за управление на Съюз на слепите в България – ТСО Габрово.

Общият брой потребители за 2024 г. е 105 лица:

* Информиране и консултиране- 90;
* Застъпничество и посредничество -32;
* Терапия и рехабилитация- 95;
* Обучение за придобиване на умения- 48;
* Подкрепа за придобиване на трудови умения-14;
* Мобилна превантивна общностна работа – 69.

Успешно приключили - 95 случая.

Персоналът е 7,5 щатни бройки

През 2024 година екипът провежда мобилна работа с потребителите на ЦНСТСХ кв. Велчевци. Реализират се дейности по терапия и рехабилитация, информиране и консултиране, обучение в умения и др.

**2.3 Дневен център за стари хора** - Услугите, предоставяни от „Дневен център за стари хора“ са насочени към хора, придобили право на пенсия по възраст, самотно живеещи възрастни хора, застрашени от социална изолация, както и възрастни хора, запазили активното си отношение към социалния живот на територията на Община Габрово. Управлява се от Община Габрово, чрез Заведения за социални услуги.

През 2024 година има засилен интерес към дейностите в услугата. За периода са сключени 74 договора. Общият брой потребители е 94.

 Брой на потребителите по видове услуги по чл.15 от ЗСУ:

* информиране и консултиране (като специализирана услуга) – 22 лица;
* застъпничество и посредничество – 22 лица;
* обучение за придобиване на умения (като специализирана услуга) – 91 лица

В услугата работят 3 служители /1,5 щ. бр.

**2.4 Асистентска подкрепа** - социалната услуга се управлява от Община Габрово чрез Заведения за социални услуги. Обхваща лица в надтрудоспособна възраст с невъзможност за самообслужване, които нямат определена по съответния ред степен на намалена работоспособност, както и деца с трайни увреждания и пълнолетни лица с трайни увреждания с определена чужда помощ, които не ползват друга подкрепа.

Общият брой потребители за периода е 342.

Утвърдени са 103 щатни бройки персонал, както следва:

* Ръководител – 1
* Социални работници - 2
* Социални асистенти - 98
* Счетоводител - 1
* Сътрудник социални дейности – 1

**2.5. Дом за пълнолетни лица с физически увреждания** - специализирана институция за резидентна грижа за пълнолетни лица с физически увреждания. Управлява се от Община Габрово. Капацитетът на услугата е 36 места

В Дом за пълнолетни лица с физически увреждания общият брой на преминалите потребители през 2024 г. е44 лица.

Персоналът е 19 щатни бройки

**2.6. Център за настаняване от семеен тип на пълнолетни лица с деменция** - резидентна услуга с капацитет 15 места, за пълнолетни лица с деменция. Социалната услуга, резидентен тип, обхваща потребители, за които са изчерпани други възможности за подкрепа. Осигурява се качествена индивидуална социална, медицинска и санитарна грижа както за лица, напускащи специализирани институции, така и за лица от общността, попадащи в целевата група. Управлява се от Община Габрово.

Общият брой потребители за периода е 20 лица.

Персонал – 14 щ. бр.

**2.7. Център за настаняване от семеен тип за стари хора**- резидентна услуга за стари хора с капацитет 15 места. Осигурява се качествена индивидуална социална, медицинска и санитарна грижа както за лица, напускащи специализирани институции, така и за лица от общността, попадащи в целевата група. Управлява се от Община Габрово.

Общият брой потребители за периода е 21 лица.

Персонал – 7 щ. бр.

След получено предварително одобрение от АСП и с Решение на Общински съвет Габрово, целевата група на услугата е променена, считано от 01.12.2024 г. Потребителите са пълнолетни лица с физически увреждания, притежаващи ЕР на ТЕЛК. Извършена е промяна и в длъжностното щатно разписание, като персоналът е увеличен на 13,5 щ. бр.

**3. Механизъм за лична помощ**

 Услугата предоставя лична помощ в домашна среда за лица трайно увреждане с установени вид и степен на увреждане или степен на трайно намалена работоспособност с определена чужда помощ и деца с 90 и над 90 на сто вид и степен на увреждане или степен на трайно намалена работоспособност без определена чужда помощ.

Управлява се от Община Габрово чрез обособено звено от 5 експерти.

Средномесечно екипът работи с 810 потребители.

**4.Социални услуги за възрастни и лица с увреждания, финансирани от общинския бюджет**

**Заведения за социални услуги – управлява следните услуги:**

**4.1 Домашен социален патронаж** - местна дейност, предоставя услуги в домашна среда на лица, които са затруднени или не са в състояние сами да задоволят своите жизнени и битови потребности. Услугата се предоставя на потребители както в града, така и в голяма част от селата на община Габрово

Общият брой потребители през 2024 г. е 493 лица.

 **4.2 Клуб на пенсионера** - местна дейност, насочена към създаване на оптимални условия за пълноценно ангажиране и осмисляне свободното време на възрастните хора.

Броят на преминалите лица за периода е 612 потребители.

Провеждат се мероприятия за задоволяване духовните потребности на потребителите, обогатява се и се развива техния културен живот, насърчава се творчеството и различните форми на самодейност и техния личен избор.

**4.3 Клуб на инвалида** - Потребители на услугата са лица с увреждания, които имат нужда от подкрепа и подпомагане в своето ежедневие.

Общият брой потребители за периода е 396.

Провеждат се мероприятия за обогатяване културния живот, насърчава се творчеството и различните форми на самодейност.

**5.Услуги, финансирани по проекти през 2024 г.**

**5.1 Приемна грижа** - услуга в общността, която дава възможност децата, които не могат да живеят в собствените си семейства, да получат обич, топлина и грижи в семейна среда.

 В община Габрово са утвърдени 11 професионални приемни семейства. В тях са настанени 8 деца.

**5.2 Проект „ За децата на Габрово“** по програма„Развитие на човешките ресурси“ 2021-2027. Предоставя здравна профилактика и превенция, информираност за здравното обслужване и достъпа до здравни грижи; повишаване на здравната култура по отношение превенция на болестите при децата; услуги за ранно детско развитие – формиране на родителски умения, семейно консултиране и подкрепа, ранна интервенция на уврежданията.

Предоставяне на патронажна грижа за деца от 0 до 3 години.

Предоставяне на превантивни и подкрепящи услуги в общността за деца и младежи. Интегрирани здравно-социални услуги за деца и младежи.

Броят на потребителите през годината е 256 деца и младежи.

**5.3 Топъл обяд** – проект по програма за „Храни и основно материално подпомагане“ 2021-2027, насочен към задоволяване на потребностите от храна за хора, които не могат да си я осигуряват сами. Ежедневно се осигурява топъл обяд, включващ супа, основно ястие, хляб и неколкократно през седмицата десерт на лица от различни рискови групи. Капацитетът на услугата е 230 лица. Принадлежността към целевите групи по проекта се удостоверява от Дирекция „Социално подпомагане“. Услугата е възложена на ЗСУ.

Общият брой потребители за периода е 270 лица.

**5.4 Грижа в дома –** интегрирана здравно-социална услуга по проект наОбщина Габрово, по Програма „Развитие на човешките ресурси” 2021-2027. Дейностите включват почасови мобилни интегрирани здравно-социални услуги по домовете и психологическа подкрепа; доставка на храна, хранителни продукти и продукти от първа необходимост, заплащане на битови сметки, заявяване и получаване на неотложни административни и битови услуги (със средства на потребителите);предоставяне на лицата от целевата група на информация относно превенция и профилактика на здравето и социално значими заболявания. Услугата е възложена на ЗСУ.

Общият брой потребители за периода е 224 лица.

**5.5 Укрепване капацитета на Община Габрово в социалната сфера –** проект наОбщина Габрово по Програма „Развитие на човешките ресурси “ 2021 – 2027 г.

Целта на проекта е да подкрепи реформирането на системата на социалните услуги и да улесни прехода към новите механизми на местно ниво, чрез развитие и укрепване на общинския капацитет. Предоставяне на интегрирана подкрепа за безпроблемно въвеждане на реформите в областта на социалните услуги и предоставяне на ефективна и качествена грижа на лицата от най-уязвимите групи от населението.

С промяна в условията за кандидатстване по схемата е дадена възможност за удължаване срока на дейностите по проекта. След подадено искане за промяна, срокът за изпълнение на проекта на Община Габрово е удължен до 31.12.2025 г.

**6. Човешки ресурси**

 В социалните услуги на територията на община Габрово са ангажирани екипи от основни и препоръчителни специалисти, както и служители, пряко ангажирани с предоставяне на услугите съгласно НКСУ. В някои услуги се привличат външни експерти по граждански договори, с цел прилагане на индивидуален подход, съобразно конкретните дефицити, нужди и потребности на ползвателите.

С влизане в сила на Наредба за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет е решен проблемът с ниските възнаграждения. Съществува обаче разлика в заплащането на служителите, ангажирани с предоставяне на социални услуги делегирана държавна дейност и услугите местна дейност или по проект.

При напускане на служители, от някои позиции, същите трудно биват обезпечавани с нови кадри, напр. медицински сестри, помощен персонал – санитари, болногледачи и др. Община Габрово среща затруднения при осигуряване на специалисти с медицински профил, които да работят на постоянни позиции в резидентите услуги. Предприемат се мерки за привличане на такива кадри, като заплащането е един от подходите.

**7. Материална база**

Всички социални услуги, предоставяни на територията на общината имат осигурена добра материална база. Налични са кабинети за специалистите, зали за групова работа и индивидуална работа. В някои от сградите е изградено видеонаблюдение.

 В услугите е създадена добре поддържана битова и околна среда, достатъчно спални помещения, помещения за социални контакти, помещения за хранене, санитарни помещения и други с улеснен достъп до тях. За всяко настанено лице в резидентна грижа е определено спално помещение, мебелирано и оборудвано по подходящ начин, съобразно установените потребности на лицето и неговия личен избор. Осигурени са отопление, осветление, снабдяване с вода и вентилация на помещенията. Спазват се санитарните и хигиенните норми за контрол върху разпространението на инфекции, съобразно действащото законодателство.

 Всички социални услуги, функциониращи на територията на община Габрово са достъпни, с възможност за ползване на обществен транспорт от и до тях. Повечето разполагат с превозни средства, с които осигуряват транспортиране на потребителите.

 На входа на всяка услуга е осигурен достъп за лица/деца с увреждания. В някои от сградите са изградени рампи, има мобилна система за преодоляване на стълби, рампа, други разполагат с асансьор.

През 2024 г. е извършен основен ремонт на сградата на Заведения за социални услуги.

Поради необходимост, текущи ремонти са извършени и в двете сгради на ЦНСТДМУ на ул. „Мирни дни“ и ул. „Хризантема“.

Извършен е ремонт на помещенията в Звено „Майка и бебе“.

**8. Извършен през годината контрол и мониторинг на социалните услуги**

През 2024 г. Агенция за качество на социалните услуги извърши контрол и мониторинг, посредством извънредни и комплексни проверки на социалната услуга „Асистентска подкрепа“ и по Проект „ За децата на Габрово“. Няма издадени предписания.

 Експерти от Община Габрово извършиха периодични проверки във всички социални услуги в община Габрово. В протоколите са отбелязани констатираните пропуски, както и сроковете за тяхното отстраняване.